สรรพสามิตเก็บภาษีทะลุ4แสนล้านบาท
อธิบดีกรมสรรพสามิตทิ้งทวนผลงานเ้ก็บภาษีเกิน 4 แสนล้านบาท เตรียมเสนอตั้งคณะกรรมการปราบน้ำมันเถื่อน
6 ก.ย. 2553

อธิบดีกรมสรรพสามิตทิ้งทวนผลงานเ้ก็บภาษีเกิน 4 แสนล้านบาท เตรียมเสนอตั้งคณะกรรมการปราบน้ำมันเถื่อน
นายอารีพงศ์ ภู่ชอุ่ม อธิบดีกรมสรรพสามิต กล่าวว่า ในปีงบประมาณ 2553 กรมจะเก็บรายได้เกินกว่า 4 แสนล้านบาท จากเป้าหมายที่กำหนดไว้ที่ 3.6 แสนล้านบาท โดยภาษีที่สำคัญได้แก่ ภาษีน้ำมันเก็บได้ 1.5 แสนล้านบาท ภาษีรถยนต์จัดเก็บได้ 8 หมื่นล้านบาท และภาษีเหล้า บุหรี่และสุรา เก็บได้ประเภทละ 5 หมื่นล้านบาท
อธิบดีกรมสรรพสามิต กล่าวว่า จะเสนอคณะรัฐมนตรีจัดตั้งคณะกรรมการ 5 หน่วยงาน เพื่อให้การปราบปรามลักลอบนำเข้าน้ำมันเถื่อนมีประสิทธิภาพ มากขึ้น โดยทที่ผ่านมากรมสรรพสามิต ได้ประสานงานร่วมกับกรมศุลกากร กรมธุรกิจพลังงาน สำนักนโยบายและแผนพลังงาน และสำนักงานตำรวจแห่งชาติ ดูแลป้องกันและปราบปรามน้ำมันเถื่อน
สำหรับในช่วง 10 เดือนแรกของปีงบประมาณ 2553 กรมสรรพสามิตสามารถจับกุมผู้กระทำผิดลักลอบน้ำมันเถื่อนได้ 2,200 ราย คิดเป็นค่าปรับรวม 116 ล้านบาท และคิดเป็นมูลค่าภาษีกว่า 20 ล้านบาท แต่หากรวมผลการจับกุม 5 หน่วยงาน สามารถจับกุมผู้กระทำผิดเฉลี่ยเดือนละ 440 ราย รวมของกลางเป็นน้ำมัน 11 ล้านลิตร